**Nota informativă**

la proiectul Hotărîrii Guvernului ”Cu privire la aprobarea Regulamentului privind modul de

desfăşurare a concursului pentru ocuparea funcţiei de registrator în domeniul activității

cadastrale și Regulamentului registratorului în domeniul activității cadastrale” (număr unic 375/ARFC/2021)

|  |
| --- |
| **1. Denumirea autorului şi, după caz, a participanţilor la elaborarea proiectului**  Proiectul Hotărîrii Guvernului ”Cu privire la aprobarea Regulamentului privind modul de desfăşurare a concursului pentru ocuparea funcţiei de registrator în domeniul activității cadastrale și Regulamentului registratorului în domeniul activității cadastrale” a fost elaborat de către Agenţia Relaţii Funciare şi Cadastru, în comun cu Agenţia Servicii Publice. |
| **2**. **Condiţiile ce au impus elaborarea proiectului actului normativ şi finalităţile urmărite**  Proiectul Hotărîrii Guvernului a fost elaborat în scopul aducerii în concordanţă a cadrului normativ subsecvent Legii nr. 1543/ 1998 cadastrului bunurilor imobile, operate prin Legea 173/2018, precum şi anterior, prin Legea 80 din 05 mai 2017, potrivit căreia organe cadastrale sunt Agenţia Servicii Publice şi structurile sale teritoriale, şi prin Legea 180 din 21 iulie 2016.  Astfel, prin modificările operate la Legea cadastrului bunurilor imobile, au fost modificate mai multe alineate ale art. 12, care reglementează condiţiile pentru angajarea în funcţia de registrator, atestarea şi gradele de calificare care se conferă registratorului, atribuţiile registratorului. Respectiv, proiectul hotărîrii guvernului va asigura punerea în aplicare a noilor reglementări de la alin. (2), (5) şi (7) ale art. 12 al Legii prenotate. |
| **3. Principalele prevederi ale proiectului şi evidenţierea elementelor noi**  Proiectul hotărîrii guvernului conține două anexe: Regulamentului privind modul de desfăşurare a concursului pentru ocuparea funcţiei de registrator în domeniul activității cadastrale (anexa nr.1) și Regulamentului registratorului în domeniul activității cadastrale (anexa nr. 2).  **La anexa nr. 1:**  Regulamentul stabileşte modalitatea organizării şi desfăşurării concursului, modul de activitate a Comisiei de concurs pentru ocuparea funcţiei de registrator în domeniul activității cadastrale în cadrul ASP şi în cadrul organelor cadastrale teritoriale.  1. Pct. 7 din regulament stabilește actele care urmează a fi prezentate de canditat pentru ocuparea funcției de registrator.  2. Pct. 10 stabilește componența Comisiei de concurs.  3. Pct. 11, 12 și 13 stabilesc atribuțiile comisiei de concurs, președintelui și secretarul comisiei.  4. În pct. 15 - 25 se descrie procedura de petrecere a probei scrise, aprecierea lor de Comisia de examinare și condișiile de promovare la interviu.  5. În pct. 33 – 42 este descrisă procedura de depunere a contestațiilor, componența și atribuțiile Comisiei de examinare a contestațiilor.  **La anexa nr. 2:**  Regulamentul registratorului în domeniul activității cadastrale stabileşte drepturile şi obligaţiile, funcţiile, restricţiile, responsabilitatea, modul şi condiţiile de ocupare a funcţiei, precum şi alte prevederi ce ţin de exercitarea funcţiei de registrator în domeniul activității cadastrale.  Regulamentul este compus din 5 capitole:   1. **Capitolul I. Dispoziții generale.**   Se descriu la general sarcinile registratorului – șef, registratorului și registratorului stagiar.   1. **Capitolul II. Modul și condițiile de ocupare a funcției de registrator.**   În pct. 11 și 13 se descrie modul de desemnare a registratorilor în cadrul ASP, organelor cadastrale și registratorului-șef. Deasemenea se stabilește modul de stabilire a gradului de calificare a registratorilor, urmare a susținerii procedurii de atestare.   1. **Capitolul III. Atribuțiile, drepturile și obligațiunile registratorului. Restricțiile în exercitarea funcției de registrator**   Se descriu atribuțiile, drepturile și obligațiunile registratorului din cadrul ASP și registratorului din cadrul organului cadastral teritorial.   1. **Capitolul IV. Registratorul stagiar. Condițiile de efectuare a stagiului.**   Se descriu condițiile care urmează a fi respectate de persoana care canditează pentru funcția de registrator stagiar. De asemenea se descriu atribuțiile conducătorului stagiului și registratorului stagiar.   1. **Capitolul V. Controlul activității registratorului.**   Este menționat că registratorul este supus controlului din partea ASP și sunt descrise activitățile care sunt supuse controlului. |
| **4. Fundamentarea economico-financiară.**  Implementarea prevederilor proiectului Hotărîrii Guvernului nu necesită cheltuieli de la bugetul de stat. |
| **5. Modul de incorporare a actului în cadrul normativ în vigoare.**  Prin aprobarea Hotărîrii Guvernului vor fi abrogate anexele nr. 3 și nr. 4 din Hotărîrea Guvernului nr. 1030/ 1998 „Despre unele măsuri privind crearea cadastrului bunurilor imobile” (Monitorul Oficial al Republicii Moldova, 1998, nr. 96, art. 996). |
| **6. Avizarea şi consultarea publică a proiectului.**  Proiectul a fost supus avizării şi consultărilor publice, conform art. 32 din Legea nr. 100/ 2017 cu privire la actele normative, fiind expediat parţilor interesate şi plasat pe pagina web a Agenţiei Relaţii Funciare şi Cadastru: [**www.arfc.gov.md**](http://www.arfc.gov.md/), la compartimentul: Transparenţa decizională/ Proiecte de acte normative și **www. particip.gov.md.**  **Potrivit scrisorii Cancelariei de Stat nr. 18-23-304-7813/2021, proiectul a fost transmis spre avizare, fiind avizat pozitiv de către:**  Ministerul Finanțelor, Ministerul Infrastructurii și Dezvoltării Regionale, Agenția Servicii Publice, Agenția Proprietății Publice, Ministerul Justiției, Centrul National Anticoruptrie, Ministerul Economiei; |
| **7. Constatările expertizei anticorupţie**  Proiectul a fost supus supus expertizei anticorupţie, conform art. 35 din Legea 100/2017, find solicitată efectuarea expertizei de către Centrul Naţional Anticorupţie.  **Concliziile și recomandările principale.**  Proiectul respectă rigorile de transparență impuse de legea nr.239/2008 privind transparența în procesul decizional, autorul a asigurat informarea publicului despre inițierea elaborării proiectului de decizie, precum și consultarea publică a acestuia.  Cu toate acestea, în cadrul proiectului au fost identificați factori de risc, precum:  - norme de trimitere defectuoase - privind cerințele pe care trebuie să le întrunească candidatul la funcția de registrator în domeniul activității cadastrale;  - lacuna de drept, atribuții care admit derogări și interpretări abuzive, temeiuri neexhaustive/ambigui/subiective pentru refuzul sau inacțiunea entității publice, lipsa/ambiguitatea procedurilor administrative - în ce privește procedura de numire a vicepreședintelui Comisiei de concurs;  - atribuții extensive de reglementare, lipsa/ambiguitatea procedurilor administrative - reglementarea confuză a modului de organizare a concursului pentru ocuparea funcției de registrator în domeniul activității cadastrale;  - formulare ambiguă care admite interpretări abuzive - unele norme din proiect conțin formulări ambigui, ceea ce va permite la aplicare practici diverse de interpretate, practici care pot fi abuzive privind textul *„o reputație ireproșabilă”.*  Prin urmare, pentru aplicarea eficientă a normelor propuse prin proiect, inclusiv în scopul diminuării nivelului de coruptibilitate, este necesară revizuirea și excluderea unor norme potențial coruptibile reflectate în raportul de expertiză anticorupție.  **Proiectul a fost revizuit în vederea excluderii tuturor obiecțiilor prezentate.** |
| **8. Constatările expertizei juridice**  Proiectul a fost supus expertizei juridice, conform art. 37 din Legea 100/2017 și a fost revizuit în vederea excluderii tuturor obiecțiilor prezentate. |
| **9. Consultările altor expertize**  Proiectul nu conţine prevederi de reglementare a activităţii de întreprinzător în sensul Legii nr. 235/2006 cu privire la principiile de bază de reglementare a activităţii de întreprinzător, astfel decăzînd necesitatea examinării acestuia de către Grupul de lucru pentru reglementarea activităţii de întreprinzător. Proiectul nu conţine factori de risc, care pot genera apariţia riscurilor de corupţie. De asemenea, proiectul nu cade sub incidenţa altor expertize necesare a fi efectuate în condiţiile Legii nr. 100/2017. |

**Director general adjunct Ștefan CRIGAN**

ex. L. Mindov

tel: 88-12-52